Document ID: 31997D0403

RÅDETS AFGØRELSE af 2. juni 1997 om indgåelse af en aftale i form af brevveksling om tilføjelse til overenskomsten mellem Det Europæiske Økonomiske Fællesskab og Schweiz af en tillægsprotokol om gensidig bistand mellem administrative myndigheder i toldspørgsmål (97/403/EF)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,
under henvisning til forslag fra Kommissionen, og
ud fra følgende betragtninger:
For at muliggøre et gensidigt administrativt samarbejde mellem de to parter på toldområdet er det nødvendigt at tilføje en tillægsprotokol til overenskomsten mellem Det Europæiske Økonomiske Fællesskab og Schweiz (1);
der har været ført forhandlinger herom med Schweiz, som har resulteret i en aftale i form af brevveksling, som det er i Fællesskabets interesse at godkende -
TRUFFET FØLGENDE AFGØRELSE:
Artikel 1
Aftalen i form af brevveksling mellem Det Europæiske Fællesskab og Schweiz, hvorved der til overenskomsten mellem Det Europæiske Økonomiske Fællesskab og Schweiz føjes en tillægsprotokol om gensidig bistand mellem administrative myndigheder i toldspørgsmål, godkendes herved på Fællesskabets vegne.
Teksten til aftalen i form af brevveksling er knyttet til denne afgørelse.
Er aftalen i form af brevveksling ikke trådt i kraft den 1. juli 1997, anvendes den midlertidigt fra denne dato.
Artikel 2
Formanden for Rådet bemyndiges til at udpege de personer, der er beføjet til at undertegne aftalen.
Artikel 3
Formanden for Rådet foranstalter på Fællesskabets vegne den notifikation, der er fastsat i aftalen i form af brevveksling (2).
Artikel 4
Denne afgørelse offentliggøres i De Europæiske Fællesskabers Tidende.
Udfærdiget i Luxembourg, den 2. juni 1997.

Labels: 10
18
15
5